CELEX: 32018D0539
Language: el
Date: 2018-03-20 00:00:00
Title: Απόφαση (ΕΕ) 2018/539 του Συμβουλίου, της 20ής Μαρτίου 2018, για τη σύναψη της διμερούς συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση

6.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 90/36
            
         ΑΠΌΦΑΣΗ (ΕΕ) 2018/539 ΤΟΥ ΣΥΜΒΟΥΛΊΟΥ
   της 20ής Μαρτίου 2018
   για τη σύναψη της διμερούς συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 6,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Σύμφωνα με την απόφαση (ΕΕ) 2017/1792 του Συμβουλίου (2), η διμερής συμφωνία μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση («συμφωνία») υπογράφηκε στις 22 Σεπτεμβρίου 2017, υπό την επιφύλαξη της σύναψής της σε μεταγενέστερη ημερομηνία.
            
         
               (2)
            
            
               Η σύναψη της συμφωνίας θα έχει ως αποτέλεσμα την ενίσχυση της κανονιστικής ασφάλειας κατά την εφαρμογή των ασφαλιστικών και αντασφαλιστικών ρυθμιστικών πλαισίων για τις ασφαλιστικές και αντασφαλιστικές επιχειρήσεις που δραστηριοποιούνται στην Ένωση και τις Ηνωμένες Πολιτείες της Αμερικής, όπως επίσης και τη βελτίωση της προστασίας των αντισυμβαλλομένων και λοιπών καταναλωτών, μέσω της συνεργασίας μεταξύ των εποπτικών αρχών όσον αφορά την ανταλλαγή πληροφοριών.
            
         
               (3)
            
            
               Η συμφωνία θα πρέπει να εγκριθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης, η διμερής συμφωνία μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση (3).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 8 της συμφωνίας (4).
   Άρθρο 3
   Η Επιτροπή εκπροσωπεί την Ένωση στη μεικτή επιτροπή που προβλέπεται στο άρθρο 7 της συμφωνίας, έχοντας λάβει υπόψη τις απόψεις της ομάδας εργασίας του Συμβουλίου για τις χρηματοοικονομικές υπηρεσίες, και ενημερώνει την εν λόγω ομάδα εργασίας, όποτε ενδείκνυται και τουλάχιστον σε ετήσια βάση, σχετικά με την πρόοδο που έχει επιτευχθεί όσον αφορά την εφαρμογή της συμφωνίας.
   Άρθρο 4
   Οποιεσδήποτε θέσεις θα πρέπει να εκφραστούν εξ ονόματος της Ένωσης εκδίδονται σύμφωνα με τις Συνθήκες και ως εκ τούτου από το Συμβούλιο όπως προβλέπεται στο άρθρο 16 παράγραφος 1 της Συνθήκης για την Ευρωπαϊκή Ένωση ή στο άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 20 Μαρτίου 2018.
      
         
            Για το Συμβούλιο
         
         
            Η Πρόεδρος
         
         E. ZAHARIEVA
      
   
   
      (1)  Έγκριση της 1ης Μαρτίου 2018 (δεν έχει ακόμη δημοσιευθεί στην Επίσημη Εφημερίδα).
   
      (2)  Απόφαση (ΕΕ) 2017/1792 του Συμβουλίου, της 29ης Μαΐου 2017, για την υπογραφή, εξ ονόματος της Ένωσης, και προσωρινή εφαρμογή της διμερούς συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής σχετικά με μέτρα προληπτικής εποπτείας όσον αφορά την ασφάλιση και την αντασφάλιση (ΕΕ L 258 της 6.10.2017, σ. 1).
   
      (3)  Η συμφωνία έχει δημοσιευθεί στην ΕΕ L 258 της 6.10.2017, σ. 4, μαζί με την απόφαση υπογραφής και προσωρινής εφαρμογής.
   
      (4)  Η ημερομηνία έναρξης ισχύος της συμφωνίας θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.